กทม. ตั้งจุดบริการ 7 เส้นทาง 4 สถานีขนส่ง อำนวยความสะดวกประชาชน ตั้งเป้าลดอุบัติเหตุและลดการเสียชีวิตช่วงเทศกาลสงกรานต์
นายขจิต ชัชวานิชย์ ปลัดกรุงเทพมหานคร เปิดจุดบริการประชาชนในช่วงเทศกาลสงกรานต์ ประจำปี 2566 เพื่อรณรงค์ภายใต้แนวคิด “ชีวิตวิถีใหม่ ขับรถอย่างปลอดภัย ไร้อุบัติเหตุ” ช่วงเทศกาลสงกรานต์ ประจำปี 2566 (7 วันอันตราย) ระหว่างวันที่ 11–17 เม.ย.นี้ปลัดกรุงเทพมหานคร กล่าวว่า ช่วงวันหยุดติดต่อกันหลายวัน ประชาชนส่วนใหญ่มักจะเดินทางกลับภูมิลำเนา และท่องเที่ยว ส่งผลให้ปริมาณการใช้รถใช้ถนนเพิ่มมากขึ้นและทำให้มีสถิติการเกิดอุบัติเหตุทางถนน ก่อให้เกิดความสูญเสียต่อชีวิตและทรัพย์สิน กรุงเทพมหานคร จึงตั้งเป้าหมายปีนี้ เพื่อลดอุบัติเหตุตลอดช่วง 7 วันอันตราย และลดสถิติการเสียชีวิตของปี 2565 จำนวน 13 ราย ให้เหลือไม่เกิน 6 รายในปีนี้ทั้งนี้ กรุงเทพมหานครได้จัดตั้งจุดบริการเพื่ออำนวยความสะดวกประชาชนที่เดินทาง ระหว่างวันที่ 11-17 เม.ย. รวมจำนวน 11 จุด ในเส้นทางหลัก 7จุด ได้แก่ ถนนบางนาตราด ถนนพระราม2 ถนนเพชรเกษม ถนนวิภาวดีรังสิต ถนนบรมราชชนนี ถนนสุวินทวงศ์ ถนนลาดกระบัง และบริเวณ 4 สถานีขนส่งอีกด้วย